PRÍLOHA 22

Farebná stálosť pri umelom svetle – skúška výstražných trojuholníkov xenónovou výbojkou

1. ROZSAH PÔSOBNOSTI

V tejto prílohe sa stanovuje metóda určená na stanovenie odolnosti farby skúšobných vzoriek všetkých druhov a všetkých tvarov proti pôsobeniu zdroja umelého svetla zodpovedajúceho prirodzenému dennému svetlu (D65).

2. PRINCÍP

Skúšobný kus vzoriek, ktoré sa majú podrobiť skúške, sa vystaví umelému svetlu za predpísaných podmienok zároveň so špecifikovaným referenčným typom modrej vlny.

3. REFERENČNÉ MATERIÁLY

Stupne farebnej stálosti uvedené v tejto prílohe sa získavajú porovnaním so špecifikovaným referenčným typom modrej vlny na základe vystavenia na účely overenia maximálneho žiarenia, ako maximálny kontrast požadovaný v tomto predpise OSN.

3.1. Referenčné typy modrej vlny vyvíjané a produkované v Európe sa rozlišujú podľa číselného označenia od 1 do 8. Tieto referenčné typy sú látky z modrej vlny zafarbené farbami uvedenými v tabuľke A22-1. Na účely skúšobného postupu podľa tohto predpisu opísaného v tejto prílohe sa použijú iba referenčné typy modrej vlny č. 5 a 7, ako sa uvádza v tabuľke A22-1. Tabuľka A22-1 Farby pre referenčné typy modrej vlny č. 5 a 7 Referenčný typ Farba (označenie indexu farby) (1) 5 Cl Acid Blue 47 7 Cl Solubilised Vat Blue 5

4. Sivá stupnica

Sivá stupnica na určovanie zmien farby skúšobných vzoriek v rámci skúšok farebnej stálosti. Presné kolorimetrické špecifikácie stupnice sa uvádzajú v doplnku 1 k tejto prílohe.

4.1. Použitie stupnice sa opisuje v bode 2 doplnku 1 k tejto prílohe.

5. Xenónový výbojkový prístroj

Prístroj je buď vzduchom, alebo vodou chladená xenónová výbojka schopná ožiariť vzorky v súlade s normou EN ISO 4892-2.

5.1. Podmienky expozície musia byť v súlade s požiadavkami v tabuľke A22-2. Tabuľka A22-2 Parametre skúšky umelého zvetrávania Parametre expozície Vzduchom chladené svietidlo Vodou chladené svietidlo Cyklus svetla/tmy/postreku vodou nepretržité svetlo bez postreku vodou nepretržité svetlo bez postreku vodou Teplota čierneho štandardu iba počas zapnutého osvetlenia (47 ±3) °C s použitím teplomeru čierneho štandardu (47 ±3) °C s použitím teplomeru čierneho štandardu Relatívna vlhkosť približne 40 % približne 40 % Filtre okenné sklenené filtre požiadavky pozri v bode 5.2 okenné sklenené filtre požiadavky pozri v bode 5.2 Žiarenie (W/m2) regulované v: rozsahu nad 300 nm do 400 nm 42 ±2 42 ±2 rozsahu nad 300 nm do 800 nm 550 630 Poznámka 1: Voda používaná na postrekovanie skúšobného kusa by nemala obsahovať viac než 1 ppm oxidu kremičitého. Vyššie úrovne oxidu kremičitého môžu na vzorkách vytvoriť škvrny a spôsobiť nestálosť výsledkov. Vodu požadovanej čistoty možno získať destiláciou alebo kombináciou deionizácie a reverznej osmózy. Poznámka 2: Hoci by sa úrovne žiarenia mali nastaviť na uvedených úrovniach, zmeny vo veku filtrov, ich priepustnosti a v kalibrácii vo všeobecnosti znamenajú, že chyba žiarenia bude rádovo ±10 %.

5.2. Zdroj svetla Zdroj svetla tvorí xenónová výbojka s korelovanou teplotou farby 5 500 K až 6 500 K, ktorej veľkosť bude závisieť od typu použitého prístroja. V xenónovej výbojke sa musia používať filtre, ktoré poskytujú primeranú simuláciu slnečného žiarenia filtrovaného typickým okenným sklom. V tabuľke 3 sa uvádzajú požiadavky relatívneho spektrálneho žiarenia pre filtrovaný xenónový oblúk. Povinnosťou dodávateľa expozičného zariadenia je poskytnúť potrebnú certifikáciu, že ním dodávané filtre na použitie pri skúškach expozície, ktoré sa opisujú v tejto norme, spĺňajú požiadavky tabuľky A22-3. Tabuľka A22-3 Požiadavky relatívneho spektrálneho žiarenia na okenné sklenené filtre a, b, c, d, e používané v xenónových výbojkových zariadeniach použité v tejto norme. Spektrálne pásmo priepustnosti vlnovej dĺžky λ v nm Minimálne % (c) CIE č. 85, tabuľka 4 plus okenné sklo % (d) , (e) Maximálne % (c) l < 300 0,29 300 ≤ λ ≤ 320 0,1 ≤1 2,8 320 < λ ≤ 360 23,8 33,1 35,5 360 < λ ≤ 400 62,4 66,0 76,2 a Údaj v tabuľke A22-3 je žiarenie v danom pásme priepustnosti vyjadrené ako percentuálny podiel celkového žiarenia od 290 nm do 400 nm. V záujme určenia, či konkrétny filter alebo sústava filtrov pre xenónovú výbojku spĺňa požiadavky tabuľky A22-3, sa musí zmerať spektrálne žiarenie v rozsahu od 250 nm do 400 nm. Celkové žiarenie v každom pásme priepustnosti vlnovej dĺžky sa potom spočíta a vydelí celkovým žiarením od 290 nm do 400 nm. b Minimálne a maximálne údaje v tabuľke A22-3 sú založené na viac než 30 meraniach spektrálneho žiarenia pre vodou a vzduchom chladené xenónové výbojky s okennými sklenenými filtrami rôznych dávok a veku. Údaje týkajúce sa spektrálneho žiarenia sa týkajú filtrov a xenónových horákov v rámci odporúčaní výrobcu zariadenia, pokiaľ ide o vek. Keďže je k dispozícii viac údajov týkajúcich sa spektrálneho žiarenia, je možné spraviť menšie zmeny v limitoch. Minimálne a maximálne údaje sú aspoň tri limity sigma z priemeru všetkých meraní.

5.3. Ekvivalenty svetelnej expozície pre svetlostálosť modrej vlny v prípade referenčnej vzorky pre expozíciu xenónovou výbojkou Tabuľka A22-4 Referenčný typ modrej vlny Referenčný typ modrej vlny 420 nm 300 nm – 400 nm Číslo kj/m2 kj/m2 5 L6 340 13 824 7 L8 1 360 55 296

Pre zmenu farby stupňa 4 sivej stupnice

6. Postup (referenčné typy modrej vlny)

6.1. Skúšobné vzorky pripevnené v držiakoch položte do zariadenia a vystavte ich nepretržitému pôsobeniu poveternostných vplyvov podľa metódy opísanej ďalej.

6.2. Zároveň exponujte referenčné typy modrej vlny namontované na kartóne a z jednej tretiny ich prikryte.

6.3. Pôsobeniu poveternostných vplyvov a svetla sa vystaví iba jedna strana skúšobných vzoriek.

6.4. Kým skúšobné kusy schnú, vzduch v skúšobnej komore sa nesmie zvlhčovať. Poznámka: Skutočné podmienky skúšky pôsobenia poveternostných vplyvov závisia od druhu použitého skúšobného zariadenia.

6.5. Skúšobné kusy pred namontovaním na posúdenie vysušte na vzduchu pri teplote nepresahujúcej 60 °C.

6.6. Exponovaný referenčný typ modrej vlny skráťte a namontuje tak, aby meral aspoň 15 mm x 30 mm, jeden na každej strane časti originálu, ktorý bol skrátený na rovnakú veľkosť a rovnaký tvar ako skúšobné kusy.

6.7. Neexponované vzorky pôvodnej tkaniny totožné s tými, ktoré sa skúšajú, sú potrebné ako referencia na porovnanie so skúšobnými kusmi počas pôsobenia poveternostných vplyvov.

(1) Index farby (tretie vydanie) uverejňuje The Society of Dyers and Colourists, P. O. Box 244, Perkin House, 82 Grattan Road, Bradford BD1 2JB, UK, a The American Association of Textile Chemists and Colorists, P. O. Box 12215, Research Triangle Park, NC 27709-2215, USA.

(c) Súčet stĺpcov s minimálnymi a maximálnymi hodnotami nemusí byť nevyhnutne 100 %, pretože predstavujú minimum a maximum použitých údajov. Pre jednotlivé spektrálne žiarenie sa súčet vypočítaných percentuálnych podielov pásiem priepustnosti v tabuľke A22-3 rovná 100 %. Pre jednotlivé xenónové výbojky s okennými sklenenými filtrami sa musí vypočítaný percentuálny podiel v každom pásme priepustnosti nachádzať medzi minimálnym a maximálnym limitom tabuľky A22-2. Očakáva sa, že výsledky skúšok sa budú líšiť medzi expozíciami používajúcimi xenónové výbojkové zariadenia, v ktorých sa spektrálne žiarenie líši tak, ako sa to povoľuje v rámci tolerancií. Konkrétne údaje o spektrálnom žiarení použitých xenónových výbojok a filtrov si vyžiadajte od výrobcu xenónových výbojkových zariadení.

(d) Údaje z tabuľky 4 v CIE č. 85 plus okenné sklo sa určili vynásobením údajov z tabuľky 4 v CIE č. 85 spektrálnou priepustnosťou 3 mm hrubého okenného skla (pozri normu ISO 11341). Tieto údaje predstavujú cieľové hodnoty pre xenónové výbojky s okennými sklenenými filtrami.

(e) Pre tabuľku 4 v CIE č. 85 plus okenné sklo je UV žiarenie od 300 nm do 400 nm typicky približne 9 % a viditeľné žiarenie (400 nm až 800 nm) je typicky približne 91 % vyjadrené ako percentuálny podiel celkového žiarenia od 300 nm do 800 nm. Percentuálne podiely UV žiarenia a viditeľného žiarenia na vzorkách exponovaných v xenónových výbojkových zariadeniach sa môžu líšiť z dôvodu počtu a retroreflexných vlastností exponovaných vzoriek.